અંત:કરણની સર્વે પ્રક્રીયા કરતાં પહેલા બુદ્ધિની સંમતી હોય તો જ કાર્ય થાય જો બુદ્ધિ સંમતી ન આપે તો માત્ર બાહ્ય વિષયો કાર્ય ન કરાવી શકે. જે સ્થિત પ્રજ્ઞ છે જેનું લક્ષ્ય એક માત્ર પરમાત્માં છે તેવા સાધક માત્રને માત્ર કર્તવ્ય કર્મો પ્રત્યે જ ઈંદ્રિયોને પ્રવૃત્ત થવા દેશે. જે જીતેન્દ્રિય નથી અને જેનું મન ઈંદ્રિયો દ્વારા જીતાઈ ગયું છે તે ઈંદ્રિયો મનને માત્ર પોતાને ગમતાં સંદેશા જ બુદ્ધિને મોકલવાનું કહેશે. પરીણામે બુદ્ધિ સુધી સંદેશાઓ ગળાઈને જશે અને આમ મન અને ઈંદ્રિય મળી ગયાં હોય તો બુદ્ધિને ય પોતાની સાથે ખેંચી જશે.